28.8.85 Επίσημη Εφημερίδα των Ευρωπαϊκών Κοινοτήτων Αριθ. C 217/3 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση οδηγίας του Συμβουλίου περί γενικού συστήματος αναγνώρισης των διπλωμάτων τριτοβάθ­
μιας εκπαίδευσης 
COM (85) 355 τελικό 
(Υποβληθείσα από την Επιτροπή στο Συμβούλιο την 9η Ιουλίου 1985) 
(85/C 217/04) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη; 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως τα άρθρα 49 και 57 παράγραφος 1 
και το άρθρο 66, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Κοινωνικής και Οικονομικής Επιτροπής, 
Εκτιμώντας: 
ότι δυνάμει του άρθρου 3 στοιχείο γ) της συνθήκης, η εξά­
λειψη των εμποδίων στην ελεύθερη κυκλοφορία των 
προσώπων και των υπηρεσιών, μεταξύ των κρατών μελών, 
αποτελεί έναν από τους στόχους της Κοινότητας· ότι για 
τους υπηκόους των κρατών μελών συνεπάγεται, ιδίως, την 
ευχέρεια να ασκούν επαγγελματική δραστηριότητα, ως 
ανεξάρτητοι ή μισθωτοί, σε κράτος μέλος άλλο από εκείνο 
στο οποίο απέκτησαν τις επαγγελματικές γνώσεις τους· 
ότι οι διατάξεις που μέχρι σήμερα θέσπισε το Συμβούλιο και 
δυνάμει των οποίων τα κράτη μέλη αναγνωρίζουν μεταξύ 
τους, για επαγγελματικούς σκοπούς, τα διπλώματα τριτοβά­
θμιας εκπαίδευσης που χορηγούνται στα εδάφη τους, αφο­
ρούν ελάχιστα επαγγέλματα* ότι το επίπεδο και η διάρκεια 
της κατάρτισης που αποτελούσε προϋπόθεση για την πρό­
σβαση στα επαγγέλματα αυτά, είχε ρυθμιστεί νομοθετικά με 
τρόπο ανάλογο σε όλα τα κράτη μέλη ή είχε αποτελέσει 
αντικείμενο της ελάχιστης εναρμόνισης που είναι αναγκαία 
για τη δημιουργία αυτών των τομεακών συστημάτων αμοι­
βαίας αναγνώρισης των διπλωμάτων 
ότι προκειμένου να δοθεί ταχεία απάντηση στην προσδοκία 
των ευρωπαίων πολιτών που είναι κάτοχοι διπλωμάτων τρι­
τοβάθμιας εκπαίδευσης που έχουν χορηγηθεί σε κράτος 
μέλος άλλο από εκείνο στο οποίο θέλουν να ασκήσουν την 
επαγγελματική τους δραστηριότητα, πρέπει να εφαρμοστεί 
και μια άλλη μέθοδος αναγνώρισης των διπλωμάτων τριτο­
βάθμιας εκπαίδευσης η οποία να διευκολύνει, για τους 
πολίτες αυτούς, την άσκηση όλων των επαγγελματικών 
δραστηριοτήτων που εξαρτώνται σε ένα κράτος μέλος υπο­δοχής από την κατοχή προσόντων πέραν της δευτεροβάθ­
μιας εκπαίδευσης, εφόσον διαθέτουν δίπλωμα τριτοβάθμιας 
εκπαίδευσης που τους προετοιμάζει για τις δραστηριότητες 
αυτές, πιστοποιεί τη συμπλήρωση κύκλου σπουδών τουλάχι­
στον τριών ετών και έχει χορηγηθεί σε άλλο κράτος μέλος· 
ότι αυτό το αποτέλεσμα μπορεί να επιτευχθεί με τη 
δημιουργία γενικού συστήματος αναγνώρισης των διπλω­
μάτων τριτοβάθμιας εκπαίδευσης" 
ότι, για τις επαγγελματικές δραστηριότητες για την άσκηση 
των οποίων η Κοινότητα δεν έχει ορίσει το ελάχιστο επί­
πεδο της αναγκαίας ειδίκευσης, τα κράτη μέλη διατηρούν 
την ευχέρεια να ορίζουν το επίπεδο αυτό, με σκοπό να 
εγγυώνται την ποιότητα των παροχών στο έδαφος τους* 
ότι, ωστόσο, τα κράτη μέλη δεν μπορούν, χωρίς να 
παραγνωρίζουν τις υποχρεώσεις που ορίζονται στο άρθρο 5 
της συνθήκης, να επιβάλλουν σε υπήκοο κράτους μέλους να 
αποκτά προσόντα τα οποία τα κράτη μέλη απλώς περιορί­
ζονται να ορίζουν αναφερόμενα στα διπλώματα που χορη­
γούνται στα πλαίσια του εθνικού εκπαιδευτικού τους συστή­
ματος, ενώ ο ενδιαφερόμενος έχει ήδη αποκτήσει το σύνολο 
ή μέρος των προσόντων αυτών σε άλλο κράτος μέλος· ότι, 
κατά συνέπεια, κάθε κράτος μέλος υποδοχής το οποίο ρυθ­
μίζει νομοθετικά μια επαγγελματική δραστηριότητα είναι 
υποχρεωμένο να λαμβάνει υπόψη του τα προσόντα που 
αποκτώνται σε άλλο κράτος μέλος και να εκτιμά εάν αυτά 
αντιστοιχούν με τα προσόντα που απαιτεί' 
ότι η συνεργασία μεταξύ των κρατών μελών είναι ικανή να 
διευκολύνει την τήρηση των υποχρεώσεων αυτών ότι, επο­
μένως, πρέπει να οργανωθούν οι λεπτομέρειες της συνεργα­
σίας αυτής" 
ότι είναι, επίσης, αναγκαίο να οριστεί ποια είναι τα χαρα­
κτηριστικά της επαγγελματικής εμπειρίας ή των περιόδων 
άσκησης που μπορεί να απαιτεί, πέραν από το δίπλωμα τρι­
τοβάθμιας εκπαίδευσης, το κράτος μέλος υποδοχής από τον 
ενδιαφερόμενο, όταν τα προσόντα που τελευταίου δεν αντι­
στοιχούν στα προσόντα που ορίζονται από τις εθνικές διατά­
ξεις· 
ότι, εξάλλου, πέραν από τους όρους επαγγελματικής ειδί­
κευσης που είναι αναγκαίοι για την άσκηση μιας επαγγελ­
ματικής δραστηριότητας, είναι δυνατόν να απαιτούνται, 
εφόσον απαιτούνται στο κράτος μέλος υποδοχής, όροι που 
έχουν σχέση με το πρόσωπο, όπως είναι η εντιμότητα* 
Αριθ. C 217/4 Επίσημη Εφημερίδα των 
ότι τα άρθρα 49 και 57 παράγραφος 1 και το άρθρο 66 της 
συνθήκης, αναθέτουν στην Κοινότητα τις αρμοδιότητες 
θέσπισης των διατάξεων που είναι αναγκαίες για τη 
δημιουργία και τη λειτουργία ενός γενικού συστήματος 
αναγνώρισης των διπλωμάτων τριτοβάθμιας εκπαίδευσης-
ότι το σύστημα αυτού του είδους, ενισχύοντας το δικαίωμα 
του ευρωπαίου πολίτη να χρησιμοποιεί τις επαγγελματικές 
γνώσεις του σε οποιοδήποτε κράτος μέλος, θα ολοκληρωθεί 
και συγχρόνως θα ενισχύσει το δικαίωμα του να αποκτά τις 
γνώσεις αυτές σε όποιο μέρος επιθυμεί-
ότι το σύστημα αυτό πρέπει να αποτελέσει, μετά από ορι­
σμένο διάστημα εφαρμογής, αντικείμενο αξιολόγησης προ­
κειμένου να προσδιοριστεί, ιδίως, σε ποιο βαθμό μπορεί να 
βελτιωθεί η λειτουργία του ή να επεκταθεί το πεδίο εφαρ­
μογής του, 
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: 
Άρΰρο Ι 
Κατά την έννοια της παρούσας οδηγίας νοείται: 
α) ως «δίπλωμα τριτοβάθμιας εκπαίδευσης», οποιοδήποτε 
δίπλωμα, πιστοποιητικό ή άλλος τίτλος χορηγείται από 
πανεπιστήμιο ή άλλο ίδρυμα τριτοβάθμιας εκπαίδευσης, 
μετά από κύκλο σπουδών, τουλάχιστον τριών ετών, στον 
οποίο έχουν πρόσβαση, κατά γενικό κανόνα, μόνο οι 
κάτοχοι πιστοποιητικού που βεβαιώνει την επιτυχή 
περάτωση πλήρους κύκλου δευτεροβάθμιας εκπαίδευσης-
6) ως «κράτος μέλος υποδοχής», το κράτος μέλος στο 
οποίο υπήκοος κράτους μέλους ζητεί να ασκήσει μία ή 
περισσότερες δραστηριότητες, οι οποίες υπόκεινται σε 
νομοθετική ρύθμιση στο κράτος μέλος αυτό, χωρίς να 
έχει αποκτήσει εκεί το ή τα διπλώματα τριτοβάθμιας 
εκπαίδευσης, τα οποία προσκομίζει-
γ) ως «επαγγελματική εμπειρία», οι γνώσεις που έχουν 
αποκτηθεί κατά την πραγματική και νόμιμη άσκηση της 
σχετικής επαγγελματικής δραστηριότητας σ' ένα κράτος 
μέλος-
δ) ως «πρακτική άσκηση προσαρμογής», η άσκηση επαγ­
γελματικής δραστηριότητας που πραγματοποιείται στο 
κράτος μέλος υποδοχής υπό την εποπτεία ειδικευμένου 
επαγγελματία, η οποία συνοδεύεται, ενδεχομένως, από 
συμπληρωματική κατάρτιση και οι λεπτομέρειες της 
οποίας καθορίζονται από το κράτος μέλος υποδοχής. 
Άρΰρο 2 
Η παρούσα οδηγία εφαρμόζεται σε οποιοδήποτε υπήκοο κρά­
τους μέλους επιθυμεί να ασκήσει, ως ανεξάρτητος ή 
μισθωτός, επαγγελματική δραστηριότητα σε κράτος μέλος 
υποδοχής. 
Η παρούσα οδηγία δεν εφαρμόζεται στις επαγγελματικές 
δραστηριότητες που αποτελούν αντικείμενο οδηγίας που 
ορίζει την αμοιβαία αναγνώριση διπλωμάτων τριτοβάθμιας 
εκπαίδευσης στα κράτη μέλη. ιπάίκών Κοινοτήτων ? 28.8.85 
'Αρ&ρο3 
Το κράτος μέλος υποδοχής που εξαρτά την ανάληψη ή την 
άσκηση επαγγελματικής δραστηριότητας από την κατοχή 
ενός ή περισσοτέρων διπλωμάτων τριτοβάθμιας εκπαίδευσης 
δεν μπορεί να αρνηθεί, σε υπήκοο κράτους μέλους, την 
ανάληψη ή άσκηση της δραστηριότητας αυτής υπό τους 
ιδίους όρους με τους ημεδαπούς, λόγω έλλειψης ειδίκευσης: 
α) εάν ο αιτών κατέχει το ή τα διπλώματα τριτοβάθμιας 
εκπαίδευσης που επιβάλλονται από άλλο κράτος μέλος 
για την ανάληψη ή την άσκηση της ίδιας δραστη­
ριότητας στο έδαφος του και τα οποία έχουν ληφθεί σε 
ένα κράτος μέλος, ή 
6) εάν ο αιτών έχει ασκήσει τη δραστηριότητα αυτή, κατά 
πλήρη απασχόληση επί δύο έτη σε άλλο κράτος μέλος 
που δεν ρυθμίζει νομοθετικά αυτή τη δραστηριότητα, 
έχοντας ένα ή περισσότερα διπλώματα τριτοβάθμιας 
εκπαίδευσης, τα οποία έχει αποκτήσει σε κράτος μέλος 
που δεν ρυθμίζει νομοθετικά τη δραστηριότητα αυτή και 
τα οποία τον έχουν προετοιμάσει για την άσκηση αυτής 
της επαγγελματικής δραστηριότητας. 
Άρϋ'ρο 4 
1. Το άρθρο 3 δεν θίγει την ευχέρεια του κράτους μέλους 
υποδοχής, να απαιτεί επίσης από τον αιτούντα: 
α) να διαθέτει επαγγελματική εμπειρία, όταν η διάρκεια της 
ανώτατης κατάρτισης την οποία επικαλείται είναι, κατά 
ένα τουλάχιστον έτος, κατώτερη από τη διάρκεια που 
απαιτείται στο κράτος μέλος υποδοχής. Στην περίπτωση 
αυτή, η διάρκεια της απαιτούμενης επαγγελματικής 
εμπειρίας δεν μπορεί να υπερβαίνει το διπλάσιο της 
περιόδου ανώτατης κατάρτισης που λείπει-
6) να πραγματοποιεί πρακτική άσκηση προσαρμογής, επί 
τρία έτη κατ' ανώτατο όριο: 
— όταν η ανώτατη κατάρτιση την οποία έχει λάβει 
αφορά θέματα ουσιωδώς διαφορετικά από εκείνα που 
καλύπτονται από το ή τα διπλώματα τριτοβάθμιας 
εκπαίδευσης που επιβάλλονται στο κράτος μέλος υπο­
δοχής, 
— όταν, στην περίπτωση που προβλέπεται στο άρθρο 3 
στοιχείο α), το επάγγελμα που υπόκειται σε νομοθε­
τική ρύθμιση στο κράτος μέλος υποδοχής καλύπτει 
σύνολο επαγγελματικών δραστηριοτήτων που διαφέ­
ρουν εν μέρει από εκείνες που υπόκεινται σε νομοθε­
τική ρύθμιση, στο κράτος μέλος προέλευσης του 
αιτούντος και χαρακτηριστικό της διαφοράς αυτής, 
είναι ειδική κατάρτιση που απαιτείται μόνο στο 
κράτος μέλος υποδοχής-
— όταν, στην περίπτωση που προβλέπεται στο άρθρο 3 
στοιχείο 6), το επάγγελμα που υπόκειται σε νομοθε­
τική ρύθμιση στο κράτος μέλος υποδοχής καλύπτει 
σύνολο επαγγελματικών δραστηριοτήτων που διαφέ­
ρουν εν μέρει από τις δραστηριότητες που έχει 
ασκήσει ο αιτών στο κράτος μέλος προέλευσης και 
χαρακτηριστικό της διαφοράς αυτής είναι ειδική 
κατάρτιση που απαιτείται στο κράτος μέλος υπο­
δοχής αλλά που δεν καλύπτεται από το ή τα διπλώ­
ματα τριτοβάθμιας εκπαίδευσης που προσκομίζει ο 
αιτών 
28.8.85 Επίσημη Εφημερίδα των Ευρωπαϊκών Κοινοτήτων Αριθ. C 217/5 
γ) να πραγματοποιεί την επαγγελματική άσκηση που απαι­
τείται στο κράτος μέλος υποδοχής, ή να διαθέτει επαγ­
γελματική εμπειρία διάρκειας ίσης με την άσκηση αυτή, 
η οποία να έχει αποκτηθεί σε άλλο κράτος μέλος, όταν 
το κράτος μέλος υποδοχής εξαρτά την ανάληψη ή την 
άσκηση επαγγελματικής δραστηριότητας από την 
κατοχή πιστοποιητικού πρακτικής άσκησης η οποία 
πραγματοποιείται μετά την απόκτηση του ή των απαιτού­
μενων διπλωμάτων τριτοβάθμιας εκταίδευσης. 
2. Το κράτος μέλος υποδοχής δεν μπορεί ωστόσο: 
— ούτε να εφαρμόζει σωρευτικά τις διατάξεις των στοι­
χείων α) και 6) της παραγράφου 1, 
— ούτε να απαιτεί περισσότερα από τέσσερα έτη πρακτικής 
άσκησης, όταν εφαρμόζει σωρευτικά τις διατάξεις των 
στοιχείων 6) και γ) της παραγράφου 1. 
Άρΰρο 5 
Οι διατάξεις του άρθρου 3 και του άρθρου 4 παράγραφος 1 
στοιχεία 6) και γ) εφαρμόζονται επίσης όταν το κράτος 
μέλος υποδοχής εξαρτά την ανάληψη ή άσκηση επαγγελμα­
τικής δραστηριότητας από την κατοχή ενός ή περισσοτέρων 
διπλωμάτων, τα οποία δεν είναι διπλώματα τριτοβάθμιας 
εκπαίδευσης με την έννοια της παρούσας οδηγίας, τα οποία 
όμως πιστοποιούν κύκλο σπουδών στον οποίο έχουν κατά 
γενικό κανόνα πρόσβαση μόνο οι κάτοχοι πιστοποιητικού 
που βεβαιώνει την επιτυχή περάτωση πλήρους κύκλου δευτε­
ροβάθμιας εκπαίδευσης. 
Άρΰρο 6 
1. Όταν το κράτος μέλος υποδοχής απαιτεί από τους υπη­
κόους του, για την ανάληψη ή άσκηση επαγγελματικής 
δραστηριότητας, απόδειξη εντιμότητας ή ήθους, απόδειξη 
ότι δεν έχουν κηρυχθεί σε πτώχευση ή μία από τις αποδεί­
ξεις αυτές μόνον, το κράτος αυτό δέχεται ως επαρκή από­
δειξη για τους υπηκόους των άλλων κρατών μελών, την προ­
σκόμιση αποσπάσματος ποινικού μητρώου, ή ελλείψει 
αυτού, ισοδύναμου νομικά εγγράφου, που εκδίδεται από την 
αρμόδια δικαστική ή διοικητική αρχή άλλου κράτους 
μέλους, από το οποίο προκύπτει ότι πληρούνται αυτές οι 
απαιτήσεις. 
Όταν τα έγγραφα που αναφέρονται στο προηγούμενο 
εδάφιο δεν χορηγούνται από το κράτος μέλος προέλευσης, 
μπορούν να αντικαθίστανται από ένορκη δήλωση (ή, στα 
κράτη μέλη όπου δεν υπάρχει όρκος αυτού του είδους, από 
επίσημη δήλωση), στην οποία προβαίνει ο ενδιαφερόμενος 
ενώπιον της αρμόδιας δικαστικής ή διοικητικής αρχής ή, 
ενδεχομένως, ενώπιον συμβολαιογράφου της χώρας υπο­
δοχής. 
2. Όταν το κράτος μέλος υποδοχής απαιτεί από τους υπη­
κόους του, για την ανάληψη ή άσκηση απαγγελματικής 
δραστηριότητας, έγγραφο σχετικό με τη σωματική ή ψυχική 
υγεία, το κράτος αυτό δέχεται ως επαρκή απόδειξη, για τους 
υπηκόους των άλλων κρατών μελών, την προσκόμιση του 
εγγράφου που απαιτείται για το σκοπό αυτό στα άλλα κράτη μέλη ή, ελείψει αυτού, αντίστοιχης βεβαίωσης που 
χορηγείται από αρμόδια αρχή των άλλων-κρατών μελών. 
3. Τα έγγραφα ή βεβαιώσεις που αναφέρονται στις παρα­
γράφους 1 και 2 δεν μπορούν να υποβληθούν μετά την 
πάροδο τριών μηνών από την ημερομηνία έκδοσης τους. 
4. Όταν ένα κράτος μέλος απαιτεί από τους υπηκόους 
του όρκο ή επίσημη δήλωση, για την ανάληψη ή άσκηση 
επαγγελματικής δραστηριότητας, και σε περίπτωση που ο 
τύπος του όρκου αυτού ή της δήλωσης αυτής δεν μπορεί να 
χρησιμοποιηθεί από τους υπηκόους των άλλων κρατών 
μελών, το κράτος μέλος υποδοχής μεριμνά ώστε να ευρί­
σκεται στη διάθεση των ενδιαφερομένων κατάλληλος και 
ισότιμος τύπος όρκου ή δήλωσης. 
Άρΰρο 7 
1. Το κράτος μέλος υποδοχής αναγνωρίζει, στους υπη­
κόους των κρατών μελών που πληρούν τους όρους 
ανάληψης και άσκησης επαγγελματικής δραστηριότητας 
στο έδαφος του, το δικαίωμα να κάνουν χρήση του νόμιμου 
τίτλου κατάρτισης τους και, ενδεχομένως, της σύντμησης 
του. Όταν υπάρχει περίπτωση να συγχέεται αυτός ο τίτλος 
κατάρτισης με τίτλο κατάρτισης που χορηγείται στο κράτος 
μέλος υποδοχής, το τελευταίο μπορεί να επιβάλλει να συν­
οδεύεται ο τίτλος αυτός από το όνομα και τον τόπο στον 
οποίο ευρίσκειται το ίδρυμα ή η εξεταστική επιτροπή που 
τον έχει χορηγήσει. 
2. Το κράτος μέλος υποδοχής αναγνωρίζει, στους υπη­
κόους των κρατών μελών που πληρούν τους όρους 
ανάληψης και άσκησης επαγγελματικής δραστηριότητας 
στο έδαφος του, το δικαίωμα να φέρουν τον ίδιο επαγγελ­
ματικό τίτλο με τους υπηκόους του. 
Άρΰρο 8 
1. Η απόδειξη ότι πληρούνται οι όροι που αναφέρονται 
στα άρθρα 3, 4 και 6," προκύπτει από βεβαιώσεις και 
έγγραφα τα οποία χορηγούνται από τις αρμόδιες αρχές των 
κρατών μελών και τα οποία πρέπει να προσκομίσει ο 
ενδιαφερόμενος, κατά την υποβολή της αίτησης για την 
άσκηση της εν λόγω επαγγελματικής δραστηριότητας, στο 
κράτος μέλος υποδοχής. 
2. Η διαδικασία εξέτασης της αίτησης για την άσκηση 
επαγγελματικής δραστηριότητας πρέπει να ολοκληρώνεται 
το συντομότερο δυνατό και να οδηγεί σε αιτιολογημένη από­
φαση της αρμόδιας αρχής του κράτους μέλους υποδοχής, το 
αργότερο τρεις μήνες από την υποβολή του πλήρους 
φακέλου του ενδιαφερομένου, με την επιφύλαξη των καθυ­
στερήσεων που μπορούν να προκύψουν από ενδεχόμενη 
προσφυγή, μετά τη λήξη της διαδικασίας αυτής. 
Άρΰρο 9 
1. Τα κράτη μέλη ορίζουν, μέσα στην προθεσμία που προ­
βλέπεται στο άρθρο 11, τις αρχές που είναι αρμόδιες να 
δέχονται τις αιτήσεις και να λαμβάνουν τις αποφάσεις που 
αναφέρονται στην παρούσα οδηγία. 
Τα κράτη μέλη ενημερώνουν σχετικά τα υπόλοιπα κράτη 
μέλη και την Επιτροπή. 
Αριθ. C 217/6 Επίσημη Εφημερίδα των Ευρωπαϊκών Κοινοτήτων 28.8.85 
2. Κάθε κράτος μέλος ορίζει ένα συντονιστή των δρα­
στηριοτήτων των αρχών που αναφέρονται στην παράγραφο 
1. Ο ρόλος του είναι να εξασφαλίζει την ενιαία εφαρμογή 
της παρούσας οδηγίας σε όλες τις σχετικές επαγγελματικές 
δραστηριότητες. 
Το κράτος μέλος ενημερώνει σχετικά τα υπόλοιπα κράτη 
μέλη και την Επιτροπή, η οποία αναλαμβάνει τις αναγκαίες 
πρωτοβουλίες για να βοηθήσει τους συντονιστές στο έργο 
τους. 
3. Τα κράτη μέλη λαμβάνουν μέτρα προκειμένου να είναι 
σε θέση κάθε κέντρο πληροφοριών σχετικά με την ακαδη­
μαϊκή αναγνώριση των διπλωμάτων και των περιόδων 
σπουδών, το οποίο έχει δημιουργηθεί από τα κράτη μέλη 
στο πλαίσιο του ψηφίσματος του Συμβουλίου και των 
Υπουργών Παιδείας, που συνήλθαν στο πλαίσιο του Συμ­
βουλίου της 9ης Φεβρουαρίου 1976 ('), να παρέχει επίσης τις 
αναγκαίες πληροφορίες σχετικά με την αναγνώριση των 
διπλωμάτων για επαγγελματικούς σκοπούς. 
Η Επιτροπή αναλαμβάνει τις αναγκαίες πρωτοβουλίες για 
να εξασφαλίσει την ανάπτυξη και το συντονισμό εκείνων 
από τις δραστηριότητες των κέντρων οι οποίες εμπίπτουν 
στο πεδίο εφαρμογής της παρούσας οδηγίας. 
ΆρΦρο 10 
Από τη λήξη της προθεσμίας που προβλέπεται στο άρθρο 11, 
τα κράτη μέλη διαβιβάζουν στην Επιτροπή, κάθε δύο 
χρόνια, έκθεση σχετική με την εφαρμογή του συστήματος 
που έχει δημιουργηθεί. 
Εκτός από τα γενικά σχόλια, η έκθεση αυτή πρέπει να περι­
λαμβάνει κατάσταση των αποφάσεων που έχουν ληφθεί και 
ιδίως: — το ή τα στοιχεία των αποφάσεων και ιδίως την ημε­
ρομηνία τους, 
— τη σχετική επαγγελματική δραστηριότητα, 
— το ή τα σχετικά διπλώματα, 
— το ή τα σχετικά κράτη μέλη, εκτός από το κράτος μέλος 
υποδοχής, 
— το περιεχόμενο κάθε απόφασης. 
Άρ&ρο 11 
Τα κράτη μέλη λαμβάνουν τα μέτρα, που είναι αναγκαία για 
να συμμορφωθούν με την παρούσα οδηγία, πριν από τις 
(2). Ενημερώνουν αμέσως την Επιτροπή. 
Ανακοινώνουν στην Επιτροπή το κείμενο των ουσιωδών 
διατάξεων εσωτερικού δικαίου που έχουν θεσπισθεί στο 
εσωτερικό δίκαιο, στον τομέα που διέπεται από την 
παρούσα οδηγία. 
'Αρΰρο 12 
Το αργότερο πέντε χρόνια μετά την ημερομηνία που προβλέ­
πεται στο άρθρο 11, η Επιτροπή υποβάλλει στο Συμβούλιο 
έκθεση σχετικά με την κατάσταση εφαρμογής του γενικού 
συστήματος αναγνώρισης των διπλωμάτων τριτοβάθμιας 
εκπαίδευσης. 
Αφού προβεί σε όλες τις αναγκαίες διαβουλεύσεις, η Επι­
τροπή παρουσιάζει, με την ευκαιρία αυτή, τα συμπεράσματα 
της όσον αφορά τις τροποποιήσεις που θα πρέπει ενδεχο­
μένως να γίνουν στο σύστημα. 
Άρϋ-ρο 13 
Η παρούσα οδηγία απευθύνεται στα κράτη μέλη. 
(') ΕΕ αριθ. C 88 της 19. 2. 1976, σ. 1. (2) Θα καθορισθεί αργότερα (δώδεκα μήνες μετά την κοινοποίηση).